b'\n_START_ARTICLE_\nVoj\xc5\xa1\xc4\x8dica\n_START_SECTION_\nZgodovina\n_START_PARAGRAPH_\nNa obmo\xc4\x8dju Voj\xc5\xa1\xc4\x8dice se je \xc5\xbee v \xc4\x8dasu prazgodovine oblikovala manj\xc5\xa1a skupnost, ki je zgradila gradi\xc5\xa1\xc4\x8de. Kontinuiteta poselitve se je nadaljevala tudi v \xc5\xbeelezno dobo in v obdobje anti\xc4\x8dnega Rima._NEWLINE_V Voj\xc5\xa1\xc4\x8dici je \xc5\xbee od 13. stoletja naprej stal manj\xc5\xa1i neutrjeni dvor, ki je bil sede\xc5\xbe ob\xc5\xa1irne zemlji\xc5\xa1ke posesti, ki so jo v 14. stoletju posedovali ministeriali Gori\xc5\xa1kih grofov, rodbina Thurn. Poleg stolpastega dvora je tamkaj stala tudi cerkev Sv. Vida, okoli katere je \xc5\xbee v 15. stoletju nastal protitur\xc5\xa1ki tabor. Po koncu Avstrijsko-Bene\xc5\xa1kih vojn je ta tabor ali utrdba izgubil svoj strate\xc5\xa1ki pomen in za\xc4\x8del propadati._NEWLINE_Voj\xc5\xa1\xc4\x8dico je mo\xc4\x8dno prizadela 1. svetovna vojna. ve\xc4\x8dina hi\xc5\xa1 je bila razru\xc5\xa1enih. Od gradu, pa je ostal samo del stene prezbiterija cerkve sv. Vida. Nova cerkev posve\xc4\x8dena istemu svetniku je bila postavljena med letoma 1924 in 1928. Leta 1957 je bila ustanovljena \xc5\xbeupnija Voj\xc5\xa1\xc4\x8dica.'